als_Latn dik_Latn sag_Latn
Mërkuri mund të jetë kthyer në pozicion normal duke na dhënë shumë lehtësim, pas gjithë ngërçit që na zuri në prill.
Por ndërkohë një tjetër planet është në prapavijë dhe astrologët e dinë çfarë do të thotë: Saturni është prapavendosur që në 6 prill dhe s’ka ndërmend të na lërë të qetë deri më 21 gusht.
Kur një planet prapavendoset, humbet fuqitë. Saturni është planeti i rregullit, disiplinës dhe përgjegjshmërisë. Kur është në prapavijë, të gjitha përgjegjësitë që ke shmangur të përplasen mu në fytyrë dhe gjithçka bëhet një lëmsh i madh stresues.
Si ndikon kjo në jetën tonë?
Qoftë në punë, ashtu edhe në jetën private, mund të ndjesh një lloj ngadalësimi që nuk i lë gjërat të përparojnë. Nëse po përpiqesh të ndjekësh palestrën, të bie motivimi. Nëse do të kesh ngritje rroge, mund të të duket se po punon për hiçgjë. Përpiqesh dhe përpiqesh dhe të duket se i gjithë mundimi të shkon kot.
Përveç kësaj, Saturni në prapavijë bën që mundësitë të limitohen: ndihesh sikur je i shtrënguar të rrish ashtu siç je, qoftë me punën, qoftë në një lidhje.
Mbani mend se Saturni në prapavijë ndikon shumë tek ato fusha të përgjegjësive që je munduar të neglizhosh. Pyete veten mirë: a ia vlen të largohesh e t’i lësh të gjitha?
Ki durim, sepse lëmshi i madh që shkakton Saturni mund të jetë i vështirë për t’u çkoklavitur, por pas 21 gushtit gjithçka do të qartësohet.
Burimi: “EliteDaily”
als_Latn als_Latn als_Latn als_Latn als_Latn als_Latn als_Latn als_Latn als_Latn